Bya Hafswa Nankanja
NZE Tonny Zziwa mutabani wa James Nyombi ne Ketty Nakimbugwe wabula bw’otuuka wano mu katale e Nakawa ng’onoonyezza ku linnya ery toyinza kufuna kuba muno bamanyi lya Tonie Jaa.
Ekigambo Jaa kiri mu lulimi Lujapan nga kitegeeza omuntu omuzibu ennyo. Nze ndi muzibu nnyo kuba nange neetya era kwe nava okulyetuuma.
Ekiseera kino mbeera Kireka nga nazaalibwa mu ggeto z’e Nakawa gye nnava ne nneesogga akatale k’e Nakawa mu 2006. Natandika okutunda engoye ku myaka 20 gyokka kati mpezezza emyaka munaana nga ndi mu katale nkola.
Nze mugezi w’akatale Nakawa era buli kintu kyonna ekitegekebwa nga kya ssanyu nteekwa okukisaako omukono kuba ndi na muyimbi.
Bano abantu nze mbategeerera, Naakategeka lonki z’abayimbi abakola mu katale kano ezisukka mu taano era omwaka guno ninayo endala ssatu.
Ebivvulu byaffe tubikola mui ngeri ya kuvuganya wakati w’abakozi bannaffe abalina ekitone ky’okuyimba era abawanguzi bafuna ebirabo. Empaka zonna ziggwera wansi mu Busaabala Nyanya zooni ewali ggeto yaffe.
Olw’obujagujagu,bakozi bannange bankazaako n’erinnya lya kkansala era nange sipowanga ku ky’okubacamula buli kadde.
Mu bulamu nneegomba omusajja Bobi Wine kuba yava mu ggeto nga nze kyokka olaba nti afubye okuyiiya n’avaayo. Kino kiraga nti buli muntu asaanye okwekkiririzaamu nti naawe oli Supa sita.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn